Rimini

Rimini on Italian kaupunki Emilia-Romagnan alueella. Se on Riminin maakunnan pääkaupunki. Riminissä on arviolta 147 750 asukasta (vuonna 2015) ja sen pinta-ala on 134,52 neliökilometriä. Kaupunki sijaitsee Adrianmeren rannikolla. Läheisyydessä sijaitsevat Riccionen ja Cattolican turistikaupungit. Riminiä palvelee Federico Fellinin lentoasema.

 Historia 
 Antiikki 

Riminin historia ulottuu aina noin vuoden 800 eaa. paikkeille, jolloin primitiiviset kulttuurit hyödynsivät asumiseensa sekä rannikkoa että mäkimaastoa sen taustalla. 

pienoiskuva|vasen|Tiberiuksen silta ensimmäiseltä vuosidadalta.
Vuonna 268 eaa. etruskit perustivat kylän Ariminusjoen suistoon, myöhemmin siellä asuivat umbrit ja gallialaiset. Roomalaiset perustivat puolestaan Ariminumin siirtokunnan todennäköisesti samannimisen joen varrelle. Nykyisin joen nimi on Marecchia. Siirtokunnan tehtävänä oli toimia gallialaisten vastaisena linnakkeena sekä astinlautana Padus- eli Po-joen alangon valloittamiseen. Kaupunki oli Keski-Italiasta pohjoiseen vievän tien solmukohdassa, ja samalla se tarjosi mahdollisuuden myös meriliikenteen hyödyntämiseen. 

Kaupunki osallistui Rooman sisällissotaan ja pysyi uskollisena kansanpuolueelle ja sen johtajille; aluksi Mariukselle ja sitten Julius Caesarille, joka johti joukkonsa Rubikon-joen ylitse ja julisti Ariminumin forumilla kuuluisan kutsunsa.

Rooman vallan loppuminen merkitsi tuhoutumisen aikaa, ja sen aikaansaivat ns. kansainvaellukset ja lukuisat sodat. Kristillinen yhteisö piti vuonna 359 merkittävän kirkolliskokouksen Riminissä.

 Myöhempi historia 

Vuosisatojen myllerryksen aikana kaupunki kasvoi lukuisien kirkkojen ja luostareiden tyyssijaksi, ja 1300-luvun taiteilijat, eritoten Giotto, loivat tunnettua riminiläistä koulukuntaa.

pienoiskuva|pysty|Sigismondo Malatesta, Piero della Francescan maalaus, noin 1450, Louvren museo.
Malatestan perhe, jonka eittämättä tunnetuin jäsen oli Sigismondo Pandolfo, palkkasotilas ja taiteilijoiden suojelija, vaikutti merkittävällä tavalla paikkakunnan tapahtumiin keskiajan lopulla. Hän rakensi mm. kuuluisan Tempio Malatestianon. Malatestan perhe karkotettiin 1500-luvun alussa ja Riministä tuli pieni Kirkkovaltion kaupunki, jolla oli paikallishallinto Ravennan apostolisen legaatin alaisuudessa. 

Vuonna 1797 Rimini ja koko Romagnan alue liitettiin Ranskan vallankumouksen seurauksena ns. Cisalppiseen tasavaltaan. Napoleonin hallinto lakkautti luostarit ja takavarikoi niiden omaisuuden. Myös lukuisia kirkkoja, joukossa myös Pyhän Colomban katedraali, tuhottiin alueella. Kuitenkin ehkä merkittävin vallankumouksellinen tapahtuma kaupungissa oli yleisen kylpylän rakentaminen vuonna 1843. 

Toisen maailmansodan aikana kaupunki sai kokea raskaita pommituksia ja rintaman siirtoja. 21. syyskuuta 1944 tapahtuneen vapautuksen jälkeen kaupunki on kokenut ennennäkemättömän voimakkaan rakentamisen aikakauden.

 Nähtävyyksiä 
pienoiskuva|Fontana della Pignan suihkulähde Cavourin aukiolla

 Augustuksen riemukaari
 Tiberiuksen silta
 Amfiteatteri 100-luvulta
 Tempio Malatestiani, nykyisin San Fancescon kirkko
 Castel Sismondo tai Rocca Malatestina
 Palazza dell’Arengo e del Podesta, 1204 kaupungin talo, jossa toimivat siviili- ja oikeuslaitoksen virkamiehet
 Pyhän Johannes kastajan kirkko, joka tunnetaan myös Pyhän Augustuksen kirkkona

 Ystävyyskaupungit 

  Seraing, Belgia
  Saint-Maur-des-Fossés, Ranska
  Sotši, Venäjä
  Ziguinchor, Senegal
  Fort Lauderdale, Yhdysvallat
  Yangzhou, Kiina
  Djibouti, Djibouti
  Linköping, Ruotsi
  Lattakia, Syyria
  Playa del Carmen, Meksiko

 Lähteet 

 Aiheesta muualla 

 Kaupungin internetsivut

*